Tony Tony Chopper

**Tony Tony Chopper** () on One Piece manga- ja animesarjan yksi päähenkilöistä. Hän on kuudes Olkihattupiraattien jäsen ja on lääkäri.

## Chopperista
Chopper on Olkihattujen päätohtori ja poro. Kun Choppa oli nuori vasa, hän söi Hito Hito no Mi (ihmisihmismarja) -nimisen pirunmarjan, joka antoi hänelle kyvyn puhua ihmisten kieltä, ajatella kuin ihminen ja muuttua ihmiseksi. Chopper on viattomin Olkihattupiraateista, ja myös naiivi uskoen kaiken mitä hänelle sanotaan. Siksi hän ihannoi Usoppia joka kertoo usein valheellisia tarinoita sankaritöistään.

Hänen vasemmassa sarvessaan on metallilevy joka on kiedottu sarven varren ympärille. Sarvi katkesi taistelussa toista poroa vastaan Chopperin hakiessa Amiudake-sientä Dr.Hirulukille, että tämä parantuisi sairaudestaan. Chopperin ihmismarjan syömisestä on Olkihatuille paljon hyötyä. Viholliset luulevat usein Chopperia vain lemmikiksi Chopperin ollessa poro- tai ihmisporomuodossa. Esimerkiksi Alabastassa Chopper naamioitui Sanjiksi ihmismuodossaan ja päästyään tarpeeksi kauas jahtaajistaan hän muuttui takaisin "harmittomaksi lemmikiksi" eikä kukaan osannut arvata hänen ja aikaisemman ihmismuodon olevan yksi ja sama henkilö.

Chopperin toinen nimi Tony on johdettu japaninkielisestä sanasta *tonakai*,joka tarkoittaa poroa.

Japanilaisen faniäänestyksen mukaan Chopper on neljänneksi suosituin One Piece -hahmo. 4Kids-äänestyksen mukaan hän on viides. Chopperin syntymäpäivä on jouluaattona, 24.12. ja hän on ihmisen iässä 15-vuotias (17-vuotias aikahypyn jälkeen).

Eiichiro Odan mukaan Chopperin väri on pinkki, ja kertoessaan miltä Chopper tuoksuu hän sanoi: "Mistä minä tietäisin?".

## Persoona ja suhteet
Chopper on naiivi ja käyttäytyy kuin lapsi, mutta on erittäin hyvä ystävä ja tekee mitä vain ilahduttaakseen tai auttaakseen toisia. Kun häntä kehutaan, Chopper tapaa sättiä imartelijaa ja silti tanssia iloisesti ja hymyillä. Chopper tuntuu pitävän myös kirjoista, ja varsinkin lääketieteeseen liittyvistä.

Koska Chopper on lapsi, hän ottaa mallia toisista Olkihatuista. Siksi Chopper mm. käyttäytyy yhtä hullusti kuin Luffy ja Usopp luullen sitä järkeväksi. Hän pitää myös Usoppin valheiden kertomisesta ja uskoo kaiken. Robin kutsuu Chopperia Herra Tohtoriksi (Doctor-san), mikä saa Chopperin iloiselle tuulelle. Alun perin Luffy ei tiennyt, että Chopper on lääkäri. Luffy halusi Chopperin liittyvän miehistöönsä tämän seitsemän eri hahmomuodon ja puhekyvyn takia. Sanji piti Chopperia hätämuonavarana.

Chopper ei ole Olkihattujen vahvimpia jäseniä, joten hän on vaaratilanteissa yhtä stressaantunut kuin Usopp. Huomatessaan jonkun tarvitsevan lääkäriä, hän yleensä juoksee ympäriinsä huutaen tohtoria hätiin, kunnes joko itse muistaa tai joku muu muistuttaa hänen itse olevan lääkäri. Joskus kun Chopper tapaa uusia tuttavuuksia, hän juoksee piiloon ja kurkkii kulman takaa piilottaen vain osan päästään ja luullen olevansa piilossa. Ollessaan ihmisporomuodossa, useat luulevat häntä joksikin muuksi eläimeksi kuin poroksi. Hänen ihmismuotoaan on luultu gorillaksi ja lumimieheksi.

Useimmiten Chopper on joko ihmisporo- tai poromuodossaan, ja häntä luullaan Olkihattujen lemmikiksi. Tämä kostautui Chopperille etsintäkuulutusta tehdessä, ja Chopper sai vain 50 berryn kiinniottopalkkion. Myöhemmin Chopperin palkkio nostettiin sataan berryyn.

Chopperin unelma on pystyä parantamaan kaikki sairaudet.

## Historia
### Luonnoton friikki
Chopper oli alun perin poro, joka syntymästään lähtien joutui syrjinnän kohteeksi sinisen nenänsä takia. Syötyään Hito Hito no Mi (ihmisihmismarja) nimisen pirunmarjan, hänet häädettiin laumasta. Koska Chopper ei kelvannut porojen joukkoon, Chopper kokeili onneaan ihmismuodossa ja saapui ihmiskylään. Vastaanotto ei ollut toivotunlainen, vaan häntä ammuttiin ja kutsuttiin lumimieheksi. Onnekseen Tri Hiruluk löysi Chopperin, vei hänet kotiinsa ja auttoi haavoittunutta Chopperia. Heistä tuli ystäviä, ja Hiruluk nimesi uuden apulaisensa Tony Tony Chopperiksi. Syrjitty Chopper piti Hirulukia isähahmonaan ja kuten lapsi, matki tätä ja peri mm. Hirulukin naurun. Hiruluk opetti Chopperille elämän filosofiaa ja piti tunnuksenaan kirsikankukkien terälehdillä koristeltua jolly rogeria joka symboloisi kaikkien tautien parantamista. Hiruluk ja Chopper "auttoivat" ihmisiä kierrellen ovelta ovelle tarjoten lääkäritaitojaan, sillä Tri Kurehan lisäksi he olivat ainoita lääkäreitä joita ei oltu häädetty tai eivät kuuluneet Wapolin lekurijengiin.

Kun Hirulukin olotila muuttui heikommaksi, hän hääti Chopperin pois talostaan, sillä ei halunnut Chopperin näkevän hänen kuolemaansa. Vakoillessaan Hirulukin ja Kurehan keskustelua, Chopperille selvisi miksi hänet häädettiin. Chopper tunkeutui Hirulukin taloon hänen ollessa poissa, ja etsi Hirulukin lempilääkekirjasta parantavaa lääkettä. Hän löysi sienen jossa oli pääkallomerkki, jonka hän luuli tarkoittavan parantavaa sientä, sillä Hirulukin tunnus on pääkallomerkki. Etsiessään sientä hän haavoittui vakavasti joutuessaan taisteluun entisen laumansa johtajan kanssa ja esimerkiksi katkoi vasemman sarvensa. 

Hiruluk alkoi itkeä nähdessään Chopperin tuoneen hänelle "parantavan" sienen ja haavoittuneen vakavasti. Samalla Hiruluk sai 30 vuoden tutkimuksensa päätökseen, jossa hän kehitti aineen joka saisi kirsikkapuut kukkimaan jopa talvisaarella. Myöhemmin Kureha kertoi Chopperille, että kyseessä oli myrkkysieni, jonka syötyä ei elä tuntiakaan. Sienestä huolimatta Hiruluk ei olisi elänyt paljoa kauempaa. Hirulukin sanoessaan eläneen hyvän elämän Drumin linnan edustalla, hän joi nestettä joka räjäytti hänet. Hän räjäytti itsensä koska halusi, ettei hän kuole Chopperin syöttämään myrkkysieneen. Kuolemaansa ennen Hiruluk pyysi Kurehaa kouluttamaan Chopperista lääkärin ja säilömään 30 vuoden tutkimusten tulokset. Kureha täytti Hirulukin toiveen ottamalla Chopperin kuudeksi vuodeksi luokseen opiskelemaan lääketiedettä. Chopper opiskeli ahkerasti, kuten hänen esikuvansa Hiruluk halusi.

### Olkihattujen saapuminen
Chopper ja Kureha olivat asuttautuneet Wapolin linnaan, josta hänet oltiin karkotettu. Eräänä päivänä Olkihatut saapuivat Drum-saarelle etsimään lääkäriä joka auttaisi vakavasti sairastunutta Namia. Luffyn, Namin ja Sanjin päädyttyä Wapolin linnaan, Kureha ja Chopper auttoivat heitä. Luffyn, Sanjin ja Chopperin kaveruus ei alkanut toivotulla tavalla vaan Luffy ja Sanji aikoivat syödä Chopperin. Nähtyään Chopperin muuttuvan ihmiseksi, Luffy halusi heti Chopperin liittyvän hänen miehistöönsä. Myöhemmin Chopper näytti myös taistelutaitonsa taistelussa Wapolin henkivartijoita vastaan, joka vakuutti yhä enemmän Luffyä päätöksessään. Kun Wapol oli voitettu, Chopper päätti liittyä Olkihattuihin, koska Luffy kutsui häntä toverikseen, ja Hiruluk aikoinaan oli kehottanut Chopperia lähtemään merille. Ennen lähtöään saarelta Kureha räjäytti kanuunoilla Hirulukin 30 vuoden tutkimuksen tuloksen taivaalle, joka muutti lumisateen vaaleanpunaiseksi ja sai vuoren jonka päällä linna sijaitsi näyttämään puun varrelta, ja pinkin lumisateen kirsikkapuun kukkivilta latvoilta. Itkien hän jätti hyvästit kotisaarelleen josta ei ollut eläissään poistunut kertaakaan.

### Elämä Olkihattupiraattina
Eläessään porojen kanssa hän oli aina erilainen kuin toiset. Sama pätee ihmisten kanssa. Ensimmäiset ystävät jotka hän sai kasvattajiensa lisäksi, oli Olkihatut.

Liityttyään Olkihattuihin, melko pian Chopper päättyi ensimmäiseen Drum-saaren ulkopuoliseen taisteluun. Yhdessä Usoppin kanssa hän voitti Mr.4 / Miss Merry Christmas tiimin. Taivassaarella hän voitti yhden papistosta itse, Gedatsun.

Chopperista tuli elintärkeä jäsen Olkihatuille auttaen heitä haavoissaan ja pitäen henkeä yllä hämmästyen kaikista maailman ihmeistä.

Myöhemmin, kun Usopp päätti erota Olkihatuista ja joutui Luffyn löylyttämäksi, Chopper jätti Usoppille tarvikkeita joilla pystyisi hoitamaan haavansa. Olkihatut jatkoivat seikkailujaan Water 7:ssä, ja Chopper auttoi siellä Iceburgia ja Paulieta, jotka olisivat kuolleet tulipalossa ilman häntä. Tämän jälkeen Olkihatut lähtivät CP9n perään pelastamaan Nico Robinia. Matkalla Enies Lobbyyn (CP9:n linnoittamalle saarelle), Usopp solluttautui Olkihattuihin naamioituneena ja kutsumalla itseään Sogekingiksi (Suom. Ampunaamio). Luffyä ja Chopperia lukuun ottamatta kaikki Olkihatuista tunnistivat Sogekingin Usoppiksi. Chopper sai Sogekingiltä nimikirjoituksenkin. Syötyään kolme rytinäpalloa kuuden tunnin sisällä, Chopper saavutti Monsterivaihteen, jonka avulla hän voitti Kumadorin helposti.

Enies Lobbyn tapahtumien jälkeen Chopper sai ensimmäisen kiinniottopalkkionsa, 50 berryä, koska häntä luultiin Olkihattujen lemmikiksi. Chopper järkyttyi etsintäkuulutuksestaan, sillä omasta mielestään hän taisteli kuin mies.

Kun Garp hyökkäsi ja Usopp pyysi päästä takaisin Olkihattuihin, Chopper oli ainoa joka ei kieltäytynyt.

## Taidot ja voimat
### Perusmuodot
Jo usein mainittu. Chopper söi Hito Hito no Mi (ihmisihmismarjan) ja kuten muutkin fauna-tyypin pirunmarjakäyttäjät, Chopperillakin on kolme perusmuotoa. 

* **Jalkatyövaihde/Walk Point (脚力強化 (ウォークポイント)):** Chopperin alkuperäinen poromuoto, joka on hyödyllinen pitkän matkan kävelyihin ja nopeasti juoksemiseen.

* **Aivovaihde/Brain Point (頭脳強化 (ブレーンポイント)):** Chopperin eniten nähty muoto, jossa hän on ihmisen ja poron hybridi. Tässä muodossa hänellä on pieni keho, mutta suuri pää. Aivovaihteessa hän on älykkäimmillään. Lisäksi hän voi "skannata" vihollisensa ja etsiä heikkoa kohtaa, kun hän on syönyt rytinäpallon. Tämä on myös paras muoto strategioiden miettimiseen, sillä hänellä on ihmisen älykkyys sekä poron vaistot samaan aikaan.

* **Massavaihde/Heavy Point (重量強化 (ヘビーポイント)):** Chopperin ihmismuoto, jossa hän näyttää paljon lumimieheltä. Hän käyttää tätä muotoa laivan ohjaamiseen. Tämä muoto antaa hänelle yli-inhimilliset voimat.

### Rytinäpallomuodot
Syötyään rytinäpallon, Chopper voi käyttää neljää muuta muotoa kolmen minuutin ajan, jolloin vaikutus lakkaa.

* **Hyppyvaihde/Jumping Point (飛力強化 (ジャンピングポイント)):** Chopper pitää tässä ihmismäisessä muodossa poron sorkat jalkoinaan, jotka antavat mahdollisuuden hypätä korkealle.

* **Muskelivaihde/Arm Point (腕力強化 (アームポイント)):** Chopperin yksi voimakkaimmista muodoista, jossa hänen kätensä muuttuvat lihaksikkaiksi. Kädet pysyvät sorkkina, mutta muuten hän on ihmisen kaltainen. Yksi isku kykenee tuhoamaan kookkaitakin esteitä.

* **Sarvivaihde/Horn Point (角強化 (ホーンポイント)):** Samanlainen kuin jalkatyövaihde, mutta tässä muodossa Chopperin etujalkojen tilalla on kädet ja sarvet ovat kookkaammat. Ensi kerran hän käytti tätä muotoa taistellessaan Usoppin kanssa Mr. 4:n tiimiä vastaan.

* **Suojausvaihde/Guard Point (毛皮強化 (ガードポイント)):** Chopperin turkki kasvaa valtavasti ja hän näyttää tässä muodossa isolta karvapallolta. Turkki pystyy tekemään hyökkäyksistä vähemmän vaarallisia pehmentämällä osumaa.

*2 vuoden aikahypyn jälkeen Chopper pystyy hallitsemaan kaikkia näitä muotoja ilman rytinäpalloa. Nyt Chopper tarvitsee vain yhden rytinäpallon saavuttaakseensa hirviövaihteen.

### Hirviövaihde
Syötyään kolme rytinäpalloa kuuden tunnin sisällä, Chopper muuttuu talon kokoiseksi hirviöksi. Hänelle kasvaa sorkista koostuvat sormet, pitkä turkki ja terävät sarvet. Tässä muodossa hän on voimakkaimmillaan, mutta menettää täysin sen hallinnan ja tuhoaa kaiken ympärillään. Tämä muoto vaikuttaisi olevan myös aivovaihdetta lukuun ottamatta kaikkien vaihteiden fuusio. Chopperin voimien rajat tässä muodossa eivät ole tiedossa, mutta ne kykenivät voittamaan erittäin voimakkaan CP9n jäsenen, Kumadorin yhdellä iskulla. 

Ensimmäisen kerran kun Chopper käytti tätä muotoa, tohtori Kureha kertoi Chopperille tämän tuhonneen kokonaisen kylän Drum-saarella tässä muodossa. Kureha sanoi tämän vaihteen olevan todellinen hirviö, sillä se on vaarallinen vihollisille, ystäville ja jopa Chopperille itselleen.

Tähän mennessä ainoa tiedossa oleva keino pysäyttää hirviövaihde on heittää Chopper mereen (meri neutralisoi pirunmarjavoimat). Ei ole varmaa käytettiinkö samaa menetelmää aikaisemmin Drum-saarella.

2 vuoden aikahypyn aikana Chopper on oppinut että hän tarvitsee vain yhden rytinäpallon saavuttaakseen hirviömuodon ja hän pystyy kontrolloimaan itseään täysin. Mutta hirviövaihde vie melkein kaiken Chopperin energian.

* Vaikka Chopper ei voi syödä kolmea rytinäpalloa kuuden tunnin sisällä joutumatta hirviövaihteeseen, Davy Back Fight osan filleriosion aikana Chopper söi kaksi rytinäpalloa "Hit and Deadball" ottelun jälkeisessä ottelussa. Siihen aikaan kahden tai kolmen rytinäpallon vaikutuksesta ei ollut vielä mitään tietoa, joten Toei Animationin oli mahdotonta tietää.

### Muut taidot
Olkihattujen laivalääkäri Chopperilla on paljon tietoa lääketieteestä, ja lisäksi tietoisuus myrkyllisistä ja syötävistä kasveista ja hedelmistä. Lähes kaiken hän oppi Hirulukin ja Kurehan opetuksista. 

Chopper, joka alkujaan oli eläin, pystyy puhumaan eläinten kanssa ja ymmärtämään heitä, joka on ollut suureksi avuksi seikkailun aikana. Lisäksi Chopperilla on laaja tietoisuus pirunmarjoista, ja siksi pystyi luomaan rytinäpallon jolla saada muunneltua faunamarjavoimiaan.

## Chopperman
Eiichiro Odan lyhyttarinassa nimeltä **Chopperman** Chopper esiintyy supersankarina, kun taas muut Olkihattupiraatit ovat sijoittuneet muihin rooleihin, enimmäkseen vihollisiksi. Sarjakuva parodioi supersankareita ja super sentai -genreä.

**Chopper Man:** Tarinan sankari, joka käyttää Chopper-Viittaa lentämiseen ja maailman pelastamiseen. Sen lisäksi, että hän pystyy lentämään viitan avulla, hänellä on myös oma suihkumoottori, jota kutsutaan Air Force C:ksi, mutta ei käytä sitä, koska se on mallikappale. Hänen erikoisvoimansa ovat hänen söpöytensä, jota hän käyttää ultrasuperhyökkäyksessään, "Kyuun kipinöitä". Jos vihollinen ei välitä hänen söpöydestään, hän turvautuu "Chopper väkivaltaan".

**Namifia:** Choppermanin "rakastettava sihteeri", joka perustuu Namiin.

**Tri. Usodabada:** Päävihollinen ja "pahuuden ruumiillistuma", joka perustuu Usoppiin. Sen sijaan, että hän muistuttaisi täysin Usoppia, Tri. Usodabada pukeutuu tohtorin asuun pitäen yllään viittaa ja viiksiä. Hän hallitsee ilkeässä linnassaan, jonka tornit ovat koomisesti käyrällä ja jonka takana kliseisesti salamoi.

**Giant Luffy Bomber:** Perustuu Monkey D. Luffyyn. Giant Luffy Bomber on jättiläismäinen robootti, joka on Tri. Usodabadan luomus. Häntä säilytetään linnan ulkopuolella ja Luffy Bomber on salainen ase. Joka tapauksessa, tarinassa Chopper Man ystävystyi Luffy Bomberin kanssa, ja Luffy Bomber tuhosi Usodabadan linnan. Luffy Bomber on aseistettu monilla aseilla. Namifia myi hänet jalokivistä.

**Usodabadan Kolme Pahista:** Siitä huolimatta, että he eivät esiintyneet tarinassa, he esiintyvät aloituksessa. Yksi heistä perustuu Sanjiin lohikäärmepuvussa, jota kutsutaan "Eromonsteri, **Sanjilops**"uksi. Hänen sanotaan miettivän koko ajan pervoja asioita, mutta hän ei ole pervo, eikä asetu miehiä vastaan. Hänellä on sydämen muotoiset silmät ja kolme sikaria suussaan. Zoro muistuttaa hirviötä jolla on fundoshit, numerot "1111" hänen vatsassaan, metallinen nenä kuten Frankylla ja onigiri päässä (parodioi hänen yhden hyökkäyksensä nimeä). Hänen nimensä on "Mystinen Onigirimies, **Zorokiller**". Zorokiller kyselee kaikilta ihmisiltä hänen ympärillään onigirejä, ja mikäli jollain ei ole, hän suuttuu ja käskee tuoda ensi kerralla. Nico Robin on kuusikätinen kukkakypäräinen soturikuningatar nimeltä "Mystinen Kukkanainen **Robiflowan**". Hän on aina joutunut Kyuun kipinöiden kohteeksi.

Lopetuskappaleessa "Adventure World" loppupuolella Chopper menee pukemaan Chopper-Viitan, ja lentelee ympäriinsä, välillä jopa ruudun ulkopuolella. Tarinasta tehtiin myös televisiopätkä, joka sijoitettiin jakson 279 loppuun.

Jakso 336 pyhitettiin myös kokonaan Choppermanille. Jaksossa ilmestyy ensimmäistä kertaa Frankyn hahmo, Frandasher, jättiläisrobottina, joka häviää Luffy Bomberille.